Hyd Internet 113 Views TESLA
న్యూఢిల్లీ: లగ్జర్జీ ఎలక్ట్రానిక్‌ కార్ల దిగ్గజం టెస్లా ఇంక్‌ వందల మంది ఉద్యోగులకు గుడ్‌బై చెబుతోంది. అసోసియేట్లు, టీమ్‌ లీడర్లు,
సూపర్‌వైజర్లతో కలిపి ఈ వారంలో 400మందిని తొలిగించినట్టు కంపెనీకి చెందిన మాజీ ఉద్యోగి చెప్పారు. కంపెనీ వార్షిక సమీక్షలో
భాగంగా ఈ తొలిగింపు ఉందని కంపెనీ తన ఇమెయిల్‌ ప్రకటనలో తెలిపింది. అయితే ఎంతమందిని తొలిగిస్తుందో మాత్రం కంపెనీ
స్పష్టీకరించలేదు. ఉద్యోగులను తొలగించడానికి ప్రధాన కారణం వారి పనితీరేనని టెస్లా చెబుతోంది. కానీ తనపై చెత్త సమీక్ష లేనప్పటికీ
తనను తొలగించిందంటూ ఆ కంపెనీ మాజీ ఉద్యోగి ఒకరు ఆరోపిస్తున్నారు. గతవారం నుంచి టెస్లా వందల కొద్దీ ఉద్యోగులను
తొలిగిస్తుందంటూ మెర్క్యూరీ న్యూస్‌ సైతం అంతకుముందు రిపోర్టు చేసింది. మూడో క్వార్టర్‌లో కంపెనీ 220 మోడల్‌ 3 సెడాన్‌లను
డెలివరీ చేసింది. జూలైలో మోడల్‌ 3 ఉత్పత్తిని ఈ కంపెనీ ప్రారంభించింది. వీటి ధర 35వేల డాలర్ల నుండి ప్రారంభమవుతోంది.
ఈ ధర మోడల్‌ ఎస్‌ ధరల్లో సగం.